CELEX: 62011TN0204
Language: ro
Date: 2011-04-04 00:00:00
Title: Cauza T-204/11: Acțiune introdusă la 4 aprilie 2011 — Spania/Comisia

28.5.2011   
            
            
               RO
            
            
               Jurnalul Oficial al Uniunii Europene
            
            
               C 160/26
            
         Acțiune introdusă la 4 aprilie 2011 — Spania/Comisia
   (Cauza T-204/11)
   2011/C 160/41
   Limba de procedură: spaniola
   
      Părțile
   
   
      Reclamant: Regatul Spaniei (reprezentant: M. Muñoz Pérez)
   
      Pârâtă: Comisia Europeană
   
      Concluziile
   
   Reclamantul solicită Tribunalului:
   
               —
            
            
               Anularea Regulamentului (UE) nr. 15/2011 al Comisiei din 10 ianuarie 2011 de modificare a Regulamentului (CE) nr. 2074/2005 în ceea ce privește metodele de analiză recunoscute pentru detectarea biotoxinelor marine la moluștele bivalve vii și
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   Prin intermediul Regulamentului atacat, Comisia a decis să impună metoda de cromatografie lichidă — spectrometrie de masă (LC-MS/MS) ca metodă de referință pentru detectarea de biotoxine lipofile marine, înlocuind metoda dozării biologice pe șoarece.
   În susținerea acțiunii, reclamantul invocă trei motive.
   
               1.
            
            
               Primul motiv întemeiat pe încălcarea articolului 168 TFUE și a principiului proporționalității care trebuie să guverneze adoptarea deciziilor de către instituțiile Uniunii.
               
                           —
                        
                        
                           În această privință, se afirmă că noua metodă de referință stabilită pentru detectarea de toxine lipofile nu se dovedește mai eficientă pentru protecția sănătății publice decât dozarea biologică pe șoarece.
                        
                     
         
               2.
            
            
               Al doilea motiv întemeiat pe încălcarea principiului proporționalității.
               
                           —
                        
                        
                           În această privință, se afirmă că, adoptând decizia de a înlocui dozarea biologică pe șoarece cu LC-MS/MS ca metodă de referință pentru detectarea de toxine lipofile, Comisia nu a valorificat toate datele și circumstanțele relevante ale situației pe care pretindea că o reglementează dat fiind că nu a luat în considerare impactul economic pe care îl va avea respectiva modificare asupra sectorului de producție afectat.
                        
                     
         
               3.
            
            
               Al treilea motiv întemeiat pe încălcarea principiului încrederii legitime.
               
                           —
                        
                        
                           Potrivit reclamantului, producătorii de moluște bivalve vii puteau avea încredere că, până la îndeplinirea condițiilor prevăzute în alineatul (4) al punctului B din capitolul III din anexa III la Regulamentul nr. 2074/2005, în redactarea sa originală, Comisia nu va decide înlocuirea dozării biologice pe șoarece ca metodă de referință pentru detectarea de toxine lipofile.